गगन थापा तिनै व्यक्ति हुन्, जसले मेडिकल शिक्षा पढ्नको लागि अनिवार्य चाहिने प्रविणता प्रमाणपत्र तहको विज्ञान विषय फेजआउट गर्नको लागि प्रमुख भूमिका खेलेका छन् । २ हजार १ सयमा पढाइ हुने विज्ञान विषयको लागि आज विद्यार्थीहरुले २, ३ लाख रुपैयाँ तिर्नुपरेको छ । आज पनि शेरबहादुर देउवा र गगन थापाहरु त्यही नीतिमा कायम छन् । तर तिनै गगन थापाले निशुल्क एमबीबीएस भन्दै नारा लगाइरहेका छन् । शिशु कक्षादेखि १२ सम्मका स्कुलहरुमा लाखौं लुट्ने वातावरण बनाउने, गरिबहरुले पढ्ने क्याम्पसबाट विज्ञानमा प्रविणता प्रमाणपत्रतह खारेज गराउने गगन थापाहरुले यो आन्दोलनमा सामेल हुनु भनेको गोविन्द केसीको अनसनबाट फाइदा उठाउनु हो भन्ने कुरा प्रष्ट छ । त्यसकारण कांग्रेस र गगन थापाहरुले आयोजना गरिएका कुनै पनि कार्यक्रममा हामीहरु सामेल हुनुहुँदैन ।
